Úradný vestník L 010 , 12/01/2002 S. 0075 - 0078



Rozhodnutie Komisie z 11. januára 2002, ktorým sa mení a dopĺňa rozhodnutie 96/606/ES stanovujúce osobitné podmienky upravujúce dovoz produktov rybolovu a vodného hospodárstva s pôvodom v Uruguaji (oznámené pod číslom dokumentu C(2001) 4983) (Text s významom pre EHP) (2002/20/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 stanovujúcu zdravotné podmienky pre produkciu a uvádzanie produktov rybolovu [1] na trh, naposledy zmenenú a doplnenú smernicou 97/79/ES [2], a najmä na jej článok 11 ods. 5, keďže: (1) rozhodnutie Komisie 96/606/ES z 11. októbra 1996, stanovujúce osobitné podmienky upravujúce dovoz produktov rybolovu a vodného hospodárstva s pôvodom v Uruguaji [3] uvádza, že "Ministerio de Ganadería, Argicultura y Pesca – Instituto Nacional de Pesca – (INAPE)" je príslušný úrad v Uruguaji, ktorý overuje a potvrdzuje, že produkty rybolovu a vodného hospodárstva spĺňajú požiadavky smernice 91/493/EHS; (2) po reštrukturalizácii uruguajskej správy sa zmenil príslušný úrad pre vydávanie osvedčení o zdravotnej neškodnosti pre produkty rybolovu na "Dirección Nacional de Recursos Acuáticos (Dinara) del Ministerio de Ganadería, Argicultura y Pesca"; tento nový úrad je schopný účinne overovať spĺňanie platných právnych predpisov; (3) ďalej, pretože Uruguaj si želá vyvážať do spoločenstva mrazené alebo spracované lastúrniky, ostnokožce, plášťovce a morské ulitníky a príslušný úrad tejto krajiny poskytol záruku, že tieto produkty budú sterilizované alebo tepelne ošetrené podľa požiadaviek rozhodnutia Komisie 93/25/EHS z 11. decembra 1992, ktoré schvaľuje určité ošetrenia na zabránenie vývoja patogénnych mikroorganizmov u lastúrnikov a morských ulitníkov [4], naposledy zmeneného a doplneného rozhodnutím 97/275/ES [5], Komisia prijala rozhodnutie2002/19/ES, stanovujúce osobitné podmienky pre dovoz lastúrnikov, ostnokožcov, plášťovcov a morských ulitníkov s pôvodom v Uruguaji [6]; (4) keďže by sa malo zosúladiť znenie rozhodnutia 96/606/ES so znením neskoršie prijatých rozhodnutí Komisie, pričom sa stanovia osobitné podmienky upravujúce dovoz produktov rybolovu a vodného hospodárstva s pôvodom v niektorých tretích krajinách; (5) preto by sa malo podľa toho zmeniť a doplniť rozhodnutie 96/606/ES; (6) keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 96/606/ES sa mení a dopĺňa takto: 1. Článok 1 sa nahrádza takto: "Článok 1 Dirección Nacional de Recursos Acuáticos (Dinara) del Ministerio de Ganadería, Argicultura y Pesca je príslušný úrad v Uruguaji, ktorý overuje a potvrdzuje, že produkty rybolovu a vodného hospodárstva spĺňajú požiadavky smernice 91/493/EHS."; 2. Článok 2 bod 3 sa nahrádza takto: "3. s výnimkou prípadu zmrazených produktov rybolovu vo veľkom množstve určených na výrobu konzervovaných potravín, všetky balenia musia byť nezmazateľne označené slovom URUGUAJ‘ a schvaľovacím/registračným číslom prevádzky, továrenského plavidla, chladiarenského skladu alebo mraziarenského plavidla, z ktorého produkty pochádzajú" 3. v článku 3 sa odsek 2 nahrádza týmto textom: "2. Osvedčenia musia uvádzať meno, funkciu a podpis zástupcu Dinara a jeho úradnú pečiatku, ktorej farba je iná ako je farba ostatných údajov."; 4. príloha A sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 11. januára 2002 Za Komisiu David Byrne člen Komisie [1] Ú. v. ES L 268, 24.9.1991, s. 15. [2] Ú. v. ES L 24, 30.1.1998, s. 31. [3] Ú. v. ES L 269, 22.10.1996, s. 18. [4] Ú. v. ES L 16, 25.1.1993, s. 22. [5] Ú. v. ES L 46, 19.2.1991, s. 1. [6] Pozri stranu 73 tohto úradného vestníka. -------------------------------------------------- PRÍLOHA " PRÍLOHA A +++++ TIFF +++++ +++++ TIFF +++++ " --------------------------------------------------